ઇસ્તંબુલ એટેકમાં મૃત્યુ પામેલ ખુશી શાહનો નશ્વરદેહ પંચમહાભૂતમાં વિલીન થઇ ગયો છે. વડોદરાના કારેલીબાગ વિસ્તારમાં બહુચરાજી સ્મશાનગૃહ ખાતે ખુશીના અંતિમ સંસ્કાર કરવામાં આવ્યા હતા. જૈન ધર્મની વિધિ પૂર્ણ કરાયા બાદ બપોરે ત્રણ વાગે નીકળેલી તેની અંતિમયાત્રામાં મોટી સંખ્યામાં લોકો જોડાયા હતા. સાંજે 4 વાગે ખુશીના પિતા અને ભાઇએ મુખાગ્નિ આપ્યો હતો. ચારે તરફ માહોલ ગમગીન બની ગયો હતો.